40 ദിവസം അസംസ്കൃത എണ്ണവില 8 ഡോളര് ഇടിഞ്ഞു അവിടെ കുറഞ്ഞിട്ടും എന്തേ ഇവിടെ കുറയ്ക്കാത്തത് കൊച്ചി അന്താരാഷ്ട്ര വിപണിയില് അസംസ്കൃത എണ്ണവില കുത്തനെ കുറഞ്ഞിട്ടും ഇന്ധനവില കുറയ്ക്കാതെ മോഡി സര്ക്കാര് ജനങ്ങളെ പിഴിയുന്നു. 40 ദിവസത്തിനുള്ളില് അസംസ്കൃത എണ്ണ വില വീപ്പയ്ക്ക് 60 ലിറ്റര് 8.21 ഡോളര്610.57രൂപ ആണ് കുത്തനെ കുറഞ്ഞത്. എന്നാല്, അന്തരാഷ്ട്ര വിപണിയുടെ പേരില് നാള്ക്കുനാള് വില കൂട്ടിയ കേന്ദ്രസര്ക്കാര് 24 ദിവസമായി പെട്രോളിന്റെയും ഡീസലിന്റെയും വില ചില്ലിക്കാശ് കുറയ്ക്കാന് തയ്യാറായിട്ടില്ല. ലിറ്ററില് കണക്കാക്കിയാല് അസംസ്കൃത എണ്ണയ്ക്ക് 10.17 രൂപയാണ് കുറഞ്ഞത്. ഈ കണക്ക് പ്രകാരം പെട്രോളിന്റെയും ഡീസലിന്റെയും വില ആറുരൂപയെങ്കിലും കുറയ്ക്കാമെന്ന് വിദഗ്ധര് പറയുന്നു. നിലവില് ഒരുലിറ്റര് പെട്രോളിന് 103.82 രൂപയും ഡീസലിന് 96.47 രൂപയുമാണ് ഈടാക്കുന്നത്. ജൂലൈ രണ്ടിന് അസംസ്കൃത എണ്ണയ്ക്ക് 77.51 ഡോളറായിരുന്നു വില. പിന്നീട് കുറയാന് തുടങ്ങി. ജൂലൈ 15ന് 74.07ല് എത്തി. ഈ ദിവസത്തിനുള്ളില് പെട്രോള്വില 1.75 രൂപ കൂട്ടി. വില അന്ന് 102.89 രൂപയായി. അസംസ്കൃത എണ്ണവില 73.30 ഡോളറായി കുറഞ്ഞപ്പോഴും പെട്രോളിന് വീണ്ടും കൂട്ടി 103.82 രൂപയാക്കി. ഒടുവില് അസംസ്കൃത എണ്ണവില 69.32 ഡോളറായി കുറഞ്ഞിട്ടും ഇന്ധനവില കുറയ്ക്കാതെ എണ്ണക്കമ്ബനികളുടെ കൊള്ളയ്ക്ക് കൂട്ടുനില്ക്കുകയാണ് ബിജെപി സര്ക്കാര്.ലോക്ക്ഡൗണ് കാലത്ത് വാഹനനീക്കത്തിന് നിയന്ത്രണം വന്നതോടെ ഇന്ധന ആവശ്യം കുറഞ്ഞെന്നും അത് എണ്ണക്കമ്ബനികള്ക്ക് നഷ്ടംവരുത്തിയെന്നും പറയുന്നു. എന്നാല്, 2021 ജനുവരിമുതല് മാര്ച്ചുവരെയുള്ള കാലയളവില് 2020 21 സാമ്ബത്തികവര്ഷത്തിന്റെ അവസാനപാദത്തില് വന് ലാഭം നേടിയെന്നാണ് കമ്ബനികളുടെ കണക്കുകള് പറയുന്നത്. ഐഒസി 9144 കോടി രൂപയും ബിപിസിഎല് 11,940 കോടി രൂപയുമാണ് ലാഭമുണ്ടാക്കിയത്.